
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/151/17.05.2005

	
	
	


A    V    I    Z

asupra proiectului de Lege privind societăţile de microfinanţare, Camera Deputaţilor fiind Cameră decizională (PLx 172/2005).


În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege privind societăţile de microfinanţare, Camera Deputaţilor fiind Cameră decizională,  trimis cu adresa nr.  PLx 172/11.05.2005.


Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 18 mai 2005.


Proiectul de lege reglementează societăţile de microfinanţare, ca soluţie prin care se asigură furnizarea de împrumuturi şi alte servicii financiare de bază persoanelor fizice şi juridice cu acces limitat la sistemul bancar, împrumuturi ce permit acestora să-şi conducă şi să-şi dezvolte activităţile economice, să dobândească bunuri să-şi soluţioneze problemele de natură imediată sau să-şi achite obligaţiile sociale.
În urma dezbaterilor, membrii Comisiei pentru politică economică, reformă şi privatizare au hotărât 20 de voturi pentru, un vot împotrivă şi 2 abţineri ca proiectul de lege să fie avizat, cu amendamente (conform anexelor 1 şi 2).
                PREŞEDINTE,


     Mihai Tudose

         SECRETAR






    Vasile Cosmin Nicula

                                                                                                                       

Experţi parlamentari:

                                                                                                               


Alina Hodivoianu 











Răzvan Condurăţeanu
A  N  E  X  A  NR. 1
AMENDAMENTE ADMISE

	Nr. Crt.
	 
	Text propus de Comisie

Autorul amendamentului
	Motivarea amendamentului
	CD

	1
	Art. 15 alin. 

(1) In mod individual sau în cadrul asociaţiilor profesionale, societăţile de microfinanţare îşi pot constitui un corp propriu de executori, a cărui activitate va fi strict legată de punerea în executare a titlurilor executorii aparţinând societăţilor de microfinanţare.

(2) Statutul corpului executorilor proprii ai societăţilor de microfinanţare se reglementează prin ordin al ministrului justiţiei.
	Se propune eliminarea art. 15 alin. (1) şi (2).
Autor: dep. Mihai Tudose – Grupul parlamentar PSD
	Există o lege specifică, care reglementează deja statutul executorilor judecătoreşti.
	CD

	2
	Art. 20 alin.  (2) 
lit.d) costul serviciilor conexe oferite de societatea de microfinanţare;
	Art. 20 alin. (2) lit. d) se completează şi va avea următorul cuprins:
lit.d) costul serviciilor conexe oferite de societatea de microfinanţare, atunci când acestea există în contract.

Autor: dep. Mihai Tudose – Grupul parlamentar PSD
	Pentru a proteja mai bine pe beneficiarul microcreditelor, care poate apela, în cazul serviciilor conexe, la orice firmă de consultanţă.
	CD

	
	
	
	
	


A  N  E  X  A  NR. 2

AMENDAMENT RESPINS
	Nr. Crt.
	 
	Text propus de Comisie

Autorul amendamentului
	Motivarea amendamentului
	CD

	1
	Art. 7 alin. (1) 
Capitalul social minim al societăţilor de microfinanţare este echivalentul în lei al sumei de 200.000 euro.
	Art. 7 alin. (1) se modifică şi va avea următorul cuprins:

Capitalul social minim al societăţilor de microfinanţare este echivalentul în lei al sumei de 150.000 euro.
Autor: dep. Alin Teodorescu – Grupul parlamentar PSD
	Se consideră că pentru o societate de microfinanţare este suficient un capital social minim în suma de 150.000 euro.
	CD

